《方壶别墅》
宋代·汪楚材

面面轩窗好，溪山不待招。
清风修竹径，细雨绿荷桥。
地僻人烟少，天恢景象饶。
襟怀无一事，终老乐箪瓢。

作者简介：徽州休宁人，字太初、南老。光宗绍熙元年进士。历湖南安抚司、广西转运司干办公事。尝致书问学于朱熹、吴儆，二人俱器重之，告以儒门为学工夫次第，及佛老之弊，遂以硕儒知名。